CELEX: 52005PC0289
Language: el
Date: 2005-06-21
Title: Πρόταση κανονισμού (ΕΚ, ΕΥΡΑΤΟΜ) του Συμβουλίου για την κατάργηση του κανονισμού αριθ. 6/66/ΕΥΡΑΤΟΜ, 121/66/ΕΟΚ των Συμβουλίων, του κανονισμού αριθ. 7/66/ΕΥΡΑΤΟΜ, 122/66/ΕΟΚ των Συμβουλίων και του κανονισμού αριθ. 174/65/ΕΟΚ, 14/65/ΕΥΡΑΤΟΜ των Συμβουλίων

Σημαντική ανακοίνωση νομικού περιεχομένου

|

52005PC0289

Πρόταση κανονισμού (ΕΚ, ΕΥΡΑΤΟΜ) του Συμβουλίου για την κατάργηση του κανονισμού αριθ. 6/66/ΕΥΡΑΤΟΜ, 121/66/ΕΟΚ των Συμβουλίων, του κανονισμού αριθ. 7/66/ΕΥΡΑΤΟΜ, 122/66/ΕΟΚ των Συμβουλίων και του κανονισμού αριθ. 174/65/ΕΟΚ, 14/65/ΕΥΡΑΤΟΜ των Συμβουλίων  /* COM/2005/0289 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.6.2005COM(2005) 289 τελικόΠρότασηΚΑΝΟΝΙΣΜΟΥ (ΕΚ, ΕΥΡΑΤΟΜ) ΤΟΥ ΣΥΜΒΟΥΛΙΟΥγια την κατάργηση του κανονισμού αριθ. 6/66/ΕΥΡΑΤΟΜ, 121/66/ΕΟΚ των Συμβουλίων, του κανονισμού αριθ. 7/66/ΕΥΡΑΤΟΜ, 122/66/ΕΟΚ των Συμβουλίων και του κανονισμού αριθ. 174/65/ΕΟΚ, 14/65/ΕΥΡΑΤΟΜ των Συμβουλίων(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠΕΡΙΕΧΟΜΕΝΟ ΤΗΣ ΠΡΟΤΑΣΗΣ |Αιτιολόγηση και στόχοι της πρότασης Ο κανονισμός (ΕΚ, Ευρατόμ) αριθ. 723/2004 του Συμβουλίου, της 22ας Μαρτίου 2004, τροποποίησε τον κανονισμό (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών. Μεταξύ άλλων κατάργησε τα άρθρα 14α και 14β του παραρτήματος VII καθώς και το άρθρο 39 του παραρτήματος VIII του κανονισμού υπηρεσιακής κατάστασης. Τα άρθρα αυτά αφορούσαν, αντίστοιχα : - Τη χορήγηση αποζημίωσης στέγασης και αποζημίωσης μεταφοράς. Για να εξασφαλιστεί η εφαρμογή των άρθρων 14α και 14β του παραρτήματος VII του κανονισμού υπηρεσιακής κατάστασης, τα Συμβούλια είχαν εκδώσει τον κανονισμό αριθ. 6/66/Ευρατόμ, 121/66/ΕΟΚ περί καθορισμού καταλόγου των τόπων για τους οποίους είναι δυνατόν να χορηγηθεί αποζημίωση στεγάσεως, καθώς και περί του ανωτάτου ποσού και του τρόπου χορηγήσεως αυτής της αποζημιώσεως, και τον κανονισμό αριθ. 7/66/Ευρατόμ, 122/66/ΕΟΚ περί καθορισμού του καταλόγου των τόπων για τους οποίους δύναται να χορηγηθεί αποζημίωση μεταφοράς, καθώς και περί του ανωτάτου ποσού και του τρόπου χορηγήσεως αυτής της αποζημιώσεως. - Την έγκριση από τις δημοσιονομικές αρχές των πινάκων θνησιμότητας και αναπηρίας καθώς και του νόμου διακυμάνσεως των μισθών που χρησιμοποιούνται για τον υπολογισμό των αναλογιστικών αξιών. Οι εν λόγω παράμετροι υπολογισμού των αναλογιστικών αξιών καθορίστηκαν με τον κανονισμό αριθ. 174/65/ΕΟΚ, 14/65/ Ευρατόμ των Συμβουλίων, κατ’ εφαρμογή του άρθρου 39 του παραρτήματος VIII του κανονισμού υπηρεσιακής κατάστασης Μετά την αναθεώρηση του κανονισμού υπηρεσιακής κατάστασης, οι εν λόγω κανονισμοί κατέστησαν άνευ αντικειμένου και έπαυσαν να ισχύουν. Για λόγους σαφήνειας και ασφάλειας δικαίου είναι σκόπιμο να καταργηθούν ρητά. |Γενικό πλαίσιο Η πρόταση εντάσσεται στο γενικότερο πλαίσιο μιας πράξης που αποσκοπεί στην κατάργηση 84 διατάξεων εφαρμογής που είναι παρωχημένες λόγω της μεταρρύθμισης του κανονισμού υπηρεσιακής κατάστασης. Οι άλλες διατάξεις αφορούν κοινές κανονιστικές ρυθμίσεις των οργάνων, γενικές εκτελεστικές διατάξεις, αποφάσεις της Επιτροπής και πορίσματα των προϊσταμένων της διοίκησης. |Ισχύουσες διατάξεις στον τομέα που αφορά η πρόταση Δεν υπάρχουν ισχύουσες διατάξεις στον τομέα που αφορά η πρόταση (με εξαίρεση εκείνες για τις οποίες προτάθηκε η κατάργηση). |Συνοχή με άλλες πολιτικές και στόχους της Ένωσης Η πρόταση ανταποκρίνεται στο στόχο για τη βελτίωση της διαφάνειας και της ασφάλειας δικαίου με την ρητή κατάργηση παρωχημένων νομικών διατάξεων. |διαβουλευση με τα ενδιαφερομενα μερη και αξιολόγηση επιπτώσεων |Διαβουλεύσεις με τα ενδιαφερόμενα μέρη |Χρησιμοποιούμενες μέθοδοι διαβούλευσης, κύριοι σχετικοί τομείς και γενικό προφίλ ερωτηθέντων Η πρόταση αποτέλεσε αντικείμενο διαβουλεύσεων με τις συνδικαλιστικές και επαγγελματικές οργανώσεις κατά την έννοια του άρθρου 24β του κανονισμού υπηρεσιακής κατάστασης. Πραγματοποιήθηκαν επίσης διαβουλεύσεις με την επιτροπή προσωπικού της Επιτροπής και την επιτροπή κανονισμού υπηρεσιακής κατάστασης (βλ. άρθρο 10 του κανονισμού υπηρεσιακής κατάστασης). |Συνοπτική παρουσίαση των απαντήσεων που ελήφθησαν και του τρόπου με τον οποίο ελήφθησαν υπόψη Τα μέρη που συμμετείχαν στις διαβουλεύσεις διατύπωσαν θετικές γνώμες χωρίς να προτείνουν τροποποιήσεις. |Συγκέντρωση και αξιοποίηση εμπειρογνωμοσύνης |Δεν χρειάστηκε εξωτερική εμπειρογνωμοσύνη. |Αξιολόγηση των επιπτώσεων Η εναλλακτική λύση θα ήταν να διατηρηθούν οι εν λόγω τρεις κανονισμοί, γεγονός που θα αντίκειτο στο στόχο βελτίωσης της διαφάνειας και της ασφάλειας δικαίου. Η υποβαλλόμενη πρόταση συμβάλλει στον «καθαρισμό» του κοινοτικού κεκτημένου, το οποίο θα έπρεπε να περιέχει μόνο διατάξεις με πρακτική χρησιμότητα. |νομικα στοιχεια της προτασης |Σύνοψη της προτεινόμενης δράσης Κατάργηση τριών κανονισμών του Συμβουλίου που είναι παρωχημένοι λόγω της μεταρρύθμισης του κανονισμού υπηρεσιακής κατάστασης. |Νομική βάση Κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων. |Η αρχή της επικουρικότητας Η πρόταση αφορά τομέα που εμπίπτει στην αποκλειστική αρμοδιότητα της Κοινότητας. Συνεπώς δεν εφαρμόζεται η αρχή της επικουρικότητας. |Η αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: |Η πρόταση αποσκοπεί στην κατάργηση τριών κανονισμών, στόχος που δεν μπορεί να επιτευχθεί με απλούστερα μέτρα. |Η πρόταση δεν δημιουργεί οικονομική και διοικητική επιβάρυνση στις Κοινότητες ή στα κράτη μέλη. |Επιλογή νομικών μέσων |Προτεινόμενο(α) μέσο(α): κανονισμός. |Άλλα νομικά μέσα δεν θα ήταν κατάλληλα για τον ακόλουθο λόγο. Πρόκειται για κατάργηση τριών κανονισμών που πρέπει υποχρεωτικά να πραγματοποιηθεί υπό μορφή κανονισμού. |Δημοσιονομικές επιπτώσεις |Η πρόταση δεν έχει επιπτώσεις στον προϋπολογισμό της Κοινότητας. |προσθετεσ πληροφοριεσ |Απλούστευση |Η πρόταση προβλέπει την απλούστευση του νομοθετικού πλαισίου. |Η πρόταση συμβάλλει στη συρρίκνωση του κοινωνικού κεκτημένου. |Κατάργηση ισχυουσών νομοθετικών διατάξεων Με την έγκριση της πρότασης θα καταργηθούν ορισμένες νομοθετικές διατάξεις. |1.  ΠρότασηΚΑΝΟΝΙΣΜΟΥ (ΕΚ, ΕΥΡΑΤΟΜ) ΤΟΥ ΣΥΜΒΟΥΛΙΟΥγια την κατάργηση του κανονισμού αριθ. 6/66/ΕΥΡΑΤΟΜ, 121/66/ΕΟΚ των Συμβουλίων, του κανονισμού αριθ. 7/66/ΕΥΡΑΤΟΜ, 122/66/ΕΟΚ των Συμβουλίων και του κανονισμού αριθ. 174/65/ΕΟΚ, 14/65/ΕΥΡΑΤΟΜ των ΣυμβουλίωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων (εφεξής καλούμενο: ΚΥΚ) και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68[1],την πρόταση της Επιτροπής,τη γνώμη της επιτροπής του κανονισμού υπηρεσιακής κατάστασης,Εκτιμώντας τα εξής:(1) Ο κανονισμός αριθ. 6/66/Ευρατόμ, 121/66/ΕΟΚ των Συμβουλίων, της 28ης Ιουλίου 1966, περί καθορισμού καταλόγου των τόπων για τους οποίους είναι δυνατόν να χορηγηθεί αποζημίωση στεγάσεως, καθώς και περί του ανωτάτου ποσού και του τρόπου χορηγήσεως αυτής της αποζημιώσεως[2] καθορίζει τις λεπτομέρειες εφαρμογής του άρθρου 14α του παραρτήματος VII του κανονισμού υπηρεσιακής κατάστασης. Δεδομένου ότι το άρθρο αυτό καταργήθηκε με τον κανονισμό (ΕΚ, Ευρατόμ) αριθ. 723/2004 του Συμβουλίου, της 22ης Μαρτίου 2004, για την τροποποίηση του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που εφαρμόζεται στο λοιπό προσωπικό των Κοινοτήτων αυτών[3], ο κανονισμός αριθ. 6/66/ Ευρατόμ, 121/66/ΕΟΚ είναι πλέον άνευ αντικειμένου.(2) Το ίδιο ισχύει για τον κανονισμό αριθ. 7/66/Ευρατόμ, 122/66/ΕΟΚ των Συμβουλίων, της 28ης Ιουλίου 1966, περί καθορισμού του καταλόγου των τόπων για τους οποίους δύναται να χορηγηθεί αποζημίωση μεταφοράς καθώς και του ανώτατου ποσού και των λεπτομερειών χορήγησης αυτής της αποζημίωσης[4] που αφορά τις λεπτομέρειες εφαρμογής για τη χορήγηση της αποζημίωσης μεταφοράς, που προβλέπεται από το άρθρο 14β του παραρτήματος VII του κανονισμού υπηρεσιακής κατάστασης. Το άρθρο αυτό καταργήθηκε επίσης με τον κανονισμό (ΕΚ, Ευρατόμ) αριθ. 723/2004.(3) Το ίδιο ισχύει επίσης για τον κανονισμό αριθ. 174/65/ΕΟΚ, 14/65/ Ευρατόμ των Συμβουλίων, της 28ης Δεκεμβρίου 1965, περί καθορισμού πινάκων θνησιμότητας και αναπηρίας, καθώς και του νόμου διακυμάνσεως των τιμών που χρησιμοποιούνται για τον υπολογισμό των αναλογιστικών αξιών που προβλέπονται στον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων[5], που εγκρίθηκε για να διασφαλίσει την εφαρμογή του άρθρου 39 του παραρτήματος VIII του κανονισμού υπηρεσιακής κατάστασης, ο οποίος καταργήθηκε επίσης με τον κανονισμό (ΕΚ, Ευρατόμ) αριθ. 723/2004.(4) Είναι σκόπιμο, για λόγους σαφήνειας και ασφάλειας δικαίου, να καταργηθούν ρητά η οι προαναφερόμενοι κανονισμοί των Συμβουλίων, οι οποίοι έχουν καταστεί άνευ αντικειμένου,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :Άρθρο 1Ο κανονισμός αριθ. 6/66/ Ευρατόμ, 121/66/ΕΟΚ, ο κανονισμός αριθ. 7/66/Ευρατόμ, 122/66/ΕΟΚ και ο κανονισμός αριθ. 174/65/ΕΟΚ, 14/65/Ευρατόμ καταργούνται.Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το ΣυμβούλιοΟ Πρόεδρος [1] EE L 56 της 4.3.1968, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 31/2005 (ΕΕ L 8 της 12.1.2005, σ. 1).[2] ΕΕ 150 της 12.8.1966, σ. 2749. Κανονισμός όπως τροποποιήθηκε τελευταία με τον κανονισμό (ΕΚΑΧ, ΕΚ, Ευρατόμ) αριθ. 3358/94 του Συμβουλίου (ΕΕ L 356 της 31.12.1994, σ. 1).[3] EE L 124 της 27.4.2004, σ. 1.[4] ΕΕ 150 της 12.8.1966, σ. 2751. Κανονισμός όπως τροποποιήθηκε τελευταία με τον κανονισμό (ΕΚ, ΕΚΑΧ, Ευρατόμ) αριθ. 2460/98 του Συμβουλίου (ΕΕ L 307 της 17.11.1998, σ. 4).[5] ΕΕ 226 της 31.12.1965, σ. 3309.